CCP ปัดข่าวลือ “เปิดทางทุนใหม่เทกฯ SMART” ย้ำโครงสร้างธุรกิจยังคงเดิม
CCP ปัดข่าวลือ "เปิดทางทุนใหม่เทกฯ SMART" ย้ำโครงสร้างธุรกิจยังไม่เปลี่ยนแปลง
2 ส.ค. 2560

จากกรณีที่ในวันนี้ (1 ส.ค.) บริษัท สมาร์ทคอนกรีต จำกัด (มหาชน) หรือ SMART เกิดกระแสข่าวลือว่า อยู่ระหว่างเตรียมการขายธุรกิจหลักของบริษัท รวมถึงโรงงาน , เครื่องจักร และการผลิต ให้กับบริษัท ผลิตภัณฑ์คอนกรีตชลบุรี จำกัด (มหาชน) หรือ CCP ซึ่งเป็นบริษัทแม่ โดยให้ในมูลค่าไม่น้อยกว่าส่วนเพิ่ม 20% หรือประมาณ 700 ล้านบาท จากมูลค่าทางบัญชี 570 ล้านบาท ซึ่งกรณีดังกล่าวจะส่งผลให้ SMART รับรู้กำไรทันที
ล่าสุด CCP ได้ออกมาชี้แจงผ่านระบบตลาดหลักทรัพย์แห่งประเทศไทย (ตลท.) เมื่อวานนี้ (1 ส.ค.) เวลาประมาณ 20.00 น. ว่า ข่าวลือดังกล่าวนั้นไม่เป็นความจริง โดยบริษัทฯไม่ได้ให้ข่าวในลักษณะดังกล่าว และยังไม่มีการเปลี่ยนแปลงลักษณะธุรกิจหลักของบริษัทและบริษัทย่อย รวมถึงยังไม่เคยมีการตัดสินใจใดๆตามเนื้อหาที่ปรากฏในข่าวแต่อย่างใด
 